ตลาดหุ้นเอเชียเพิ่มขึ้นเช้านี้ ขานรับข้อมูลเศรษฐกิจสหรัฐสดใส-น้ำมันพุ่ง
ตลาดหุ้นเอเชียเพิ่มขึ้นเช้านี้ ขานรับข้อมูลเศรษฐกิจสหรัฐสดใส, น้ำมันพุ่ง
6 ต.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยได้รับแรงหนุนจากราคาน้ำมันดิบที่ทะยานขึ้นกว่า 2% รวมถึงข้อมูลเศรษฐกิจที่แข็งแกร่งของสหรัฐ
โดยดัชนี MSCI Asia Pacific เพิ่มขึ้น 0.4% สู่ระดับ 140.91 จุด เมื่อเวลาประมาณ 9.05 น.ตามเวลาโตเกียว  ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,913.60 จุด เพิ่มขึ้น 94.36 จุด, ดัชนี HSI ตลาดหุ้นฮ่องกงเปิดวันนี้ที่ 23,859.41 จุด เพิ่มขึ้น 71.10 จุด, ดัชนี TAIEX ตลาดหุ้นไต้หวันเปิดวันนี้ที่ 9,263.40 จุด ลดลง 8.88 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,069.30 จุด เพิ่มขึ้น 16.30 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,896.55 จุด เพิ่มขึ้น 14.76 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,663.95 จุด เพิ่มขึ้น 1.03 จุด ด้านตลาดหุ้นจีนปิดทำการวันนี้ เนื่องในวันหยุดเฉลิมฉลองวันชาติ
ทั้งนี้ สถาบันจัดการด้านอุปทานของสหรัฐ (ISM) ได้เปิดเผยผลสำรวจซึ่งระบุว่า ดัชนีภาคบริการของ ISM อยู่ที่ระดับ 57.1 ในเดือนก.ย. และเพิ่มขึ้นจากระดับ 51.4 ในเดือนส.ค. รวมทั้งสูงกว่าที่นักวิเคราะห์คาดการณ์ที่ระดับ 53.0 
ทั้งนี้ ดัชนีภาคบริการเดือนก.ย.ทำสถิติขยายตัวติดต่อกันเป็นเดือนที่ 80 โดยได้แรงหนุนจากกิจกรรมทางธุรกิจและการจ้างงาน ซึ่งต่างก็ปรับตัวดีขึ้นในเดือนก.ย.